অঙ্কুশের ঠোঁটে ঠোঁট ঐন্দ্রিলার, বন্য প্রেমের তারকাজুটি

কলকাতা: আগামী ৯ জানুয়ারি বড়পর্দায় মুক্তি পাচ্ছে ‘নারী চরিত্র বেজায় জটিল’ (Naari Charitra Bejaay Jatil) । তার আগে অঙ্কুশের ঠোঁটে ঠোঁট ঐন্দ্রিলার। নতুন গান ‘শোনো গো দখিনা হাওয়া’য় বন্য প্রেমের গল্প বুনলেন তারকাজুটি। টলিপাড়ার পাওয়ার কাপল অঙ্কুশ হাজরা (Ankush Hazra) ও ঐন্দ্রিলা সেন (Oindrila Sen)। একযুগ ধরে সম্পর্কে থাকার পরও কবে তাঁরা বিয়ের পিঁড়িতে বসবেন, তা দুজনের কেউই জানেন না। লিভ-ইন সম্পর্কে রয়েছেন এখন এই জুটি। দুজনে সামনা সামনি হলে নয় ঝগড়া আর নয়তো বা একে-অপরের পিছনে লাগা। কিন্তু তাঁদের সম্পর্কের মাখো মাখো বিষয়।একে-অপরের ঠোঁটে ঠোঁট ডুবিয়েছেন অঙ্কুশ-ঐন্দ্রিলা।

হাড়কাঁপানো শীতে নতুন গানেই উত্তেজনার পারদ চড়ালেন অঙ্কুশ(Ankush Hazra) -ঐন্দ্রিলা। ‘নারী চরিত্র বেজায় জটিল’-এর নতুন গান ‘শোনো গো দখিনা হাওয়া’য় বন্য প্রেমের গল্প বুনলেন অঙ্কুশ-ঐন্দ্রিলা। যে গানের মিউজিক ভিডিও প্রকাশ্যে আসতেই শোরগোল ভক্তমহলে। বিদেশের চোখধাঁধানো লোকেশনে সমুদ্র সৈকতে স্বল্পবসনা নায়িকা। রোম্যান্সের রোদ গায়ে মেখে ভাসলেন বন্য প্রেমের আমেজে। কখনও ঠোঁটে ঠোঁট। কখনও বা পাগলপারা প্রেমিক। সিনেমার নতুন গানেই উত্তেজনার পারদ চড়ালেন অঙ্কুশ-ঐন্দ্রিলা। অঙ্কুশ-ঐন্দ্রিলার এই প্রেম দেখা গিয়েছে অনস্ক্রিনে। ক্যামেরার সামনে সম্ভবত এই প্রথমবার খুল্লমখুল্লা চুমু খেলেন টলিপাড়ার তারকাজুটি। আর সেই দৃশ্য নিয়েই তোলপাড় ভক্তমহল।

আরও পড়ুন: দার্জিলিংয়ের হাড়কাঁপানো ঠান্ডায় জমে ‘বরফ’ অঙ্কুশ-ঐন্দ্রিলা

তাঁদের আগামী ছবি ‘নারী চরিত্র বেজায় জটিল’-এর ‘শোনো গো দখিনা হাওয়া’য় একেবারে বন্য প্রেমে মত্ত হলেন এই জুটি। এই গানের ভিডিও সামনে আসতেই নেটপাড়ায় উষ্ণতা ছড়িয়েছে। এই গানে অঙ্কুশ-ঐন্দ্রিলার ঠোঁটে ঠোঁট রেখে চুমু খাওয়ার দৃশ্যগুলি রীতিমতো আলোড়ন ফেলেছে নেটপাড়ায়। আদ্যোপান্ত কমেডি ছবিতে এমন রোম্যান্স দেখে পাগল অঙ্কুশ-ঐন্দ্রিলার ভক্ত-অনুগামীরা।